title: 2010/195/: Sklep Sveta z dne 25. januarja 2010 o podpisu in začasni uporabi Sporazuma med Evropsko unijo in Švicarsko konfederacijo o pogojih za sodelovanje Švicarske konfederacije v programu Mladi v akciji in akcijskem programu na področju vseživljenjskega učenja (2007–2013)

text:
               7.4.2010

               SL

               Uradni list Evropske unije

               L 87/7

         SKLEP SVETA
   z dne 25. januarja 2010
   o podpisu in začasni uporabi Sporazuma med Evropsko unijo in Švicarsko konfederacijo o pogojih za sodelovanje Švicarske konfederacije v programu „Mladi v akciji“ in akcijskem programu na področju vseživljenjskega učenja (2007–2013)
   (2010/195/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 165(4) in člena 166(4) v povezavi s prvim stavkom člena 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Sklep št. 1719/2006/ES Evropskega parlamenta in Sveta z dne 15. novembra 2006 o uvedbi programa „Mladi v akciji“ za obdobje 2007–2013 (1), zlasti člen 5 Sklepa, določa, da se programa lahko udeleži Švicarska konfederacija s pridržkom sklenitve dvostranskega sporazuma s to državo.

               (2)

               Sklep št. 1720/2006/ES Evropskega parlamenta in Sveta z dne 15. novembra 2006 o uvedbi akcijskega programa na področju vseživljenjskega učenja (2), zlasti člen 7 Sklepa, določa, da se programa lahko udeleži Švicarska konfederacija s pridržkom sklenitve dvostranskega sporazuma s to državo.

               (3)

               Svet je pooblastil Komisijo za pogajanja v imenu Evropske unije o sklenitvi sporazuma, ki bo Švicarski konfederaciji omogočil sodelovanje v teh programih.

               (4)

               Pogajanja so bila zaključena 6. avgusta 2009 s parafiranjem osnutka Sporazuma.

               (5)

               Člen 5 Sporazuma določa, da se Sporazum začasno uporablja do zaključka postopkov ratifikacije ali njegove sklenitve.

               (6)

               Sporazum bi bilo treba podpisati –

         SPREJEL NASLEDNJI SKLEP:
   Člen 1
   Predsednik Sveta je pooblaščen, da imenuje osebo(-e), pooblaščeno(-e), za podpis Sporazuma med Evropsko unijo in Švicarsko konfederacijo o pogojih za sodelovanje Švicarske konfederacije v programu „Mladi v akciji“ in akcijskem programu na področju vseživljenjskega učenja (2007–2013) (v nadaljnjem besedilu: Sporazum), s pridržkom njegove poznejše sklenitve.
   Besedilo Sporazuma je priloženo temu sklepu.
   Člen 2
   Sporazum se začasno uporablja za dejavnosti, financirane iz splošnega proračuna Evropske unije za leto po podpisu, in sicer najprej iz proračuna za leto 2011.
   Člen 3
   V primeru prenehanja začasne uporabe Sporazuma se Komisijo pooblasti, da s Švico uredi posledice takega prenehanja v skladu s členom 5 Sporazuma.
   Člen 4
   Ta sklep se objavi v Uradnem listu Evropske unije.

      V Bruslju, 25. januarja 2010

            Za Svet

            Predsednik

         M. Á. MORATINOS

      (1)  UL L 327, 24.11.2006, str. 30.

      (2)  UL L 327, 24.11.2006, str. 45.
    ---documentbreak---

               7.4.2010

               SL

               Uradni list Evropske unije

               L 87/9

         SPORAZUM
   med Evropsko unijo in Švicarsko konfederacijo o pogojih za sodelovanje Švicarske konfederacije v programu „Mladi v akciji“ in akcijskem programu na področju vseživljenjskega učenja (2007–2013)
   EVROPSKA UNIJA (v nadaljnjem besedilu: Unija)
   na eni strani
   in ŠVICARSKA KONFEDERACIJA (v nadaljnjem besedilu: Švica)
   na drugi strani,
   v nadaljnjem besedilu: pogodbenici,
   sta se –
   ob upoštevanju naslednjega:

               (1)

               V skupni izjavi, priloženi sedmim sporazumom med Evropsko skupnostjo in Švico, podpisanim 21. junija 1999, sta se obe pogodbenici dogovorili za prihodnja pogajanja o sporazumu o sodelovanju Švice v programih na področjih usposabljanja in mladine.

               (2)

               Program „Mladi v akciji“ za obdobje 2007–2013 in akcijski program na področju vseživljenjskega učenja sta bila uvedena s sklepoma št. 1719/2006/ES (1) in št. 1720/2006/ES (2) Evropskega parlamenta in Sveta z dne 15. novembra 2006.

               (3)

               Člen 5 Sklepa št. 1719/2006/ES in člen 7 Sklepa št. 1720/2006/ES določata, da se Švica programov lahko udeleži s pridržkom sklenitve dvostranskega sporazuma s to državo –

         DOGOVORILI O NASLEDNJEM:
   Člen 1
   Švica sodeluje v programu „Mladi v akciji“ in v akcijskem programu na področju vseživljenjskega učenja (v nadaljnjem besedilu: programa) pod pogoji, določenimi v tem sporazumu ter prilogah I, II in III, ki so sestavni del Sporazuma.
   Člen 2
   Ta sporazum se uporablja za ozemlja, na katerih se uporabljajo pogodbe, na katerih Unija temelji, pod pogoji navedenih pogodb in za ozemlje Švice.
   Člen 3
   Ta sporazum se sklene za obdobje trajanja programov. Brez poseganja v drugi odstavek tega člena se Sporazum samodejno podaljša, če se Unija odloči podaljšati programe brez njihovega spreminjanja, razen če ena pogodbenica v 30 dneh po odločbi o podaljšanju programov ne obvesti druge pogodbenice, da ne želi podaljšati sodelovanja. Med podaljšanjem je letni finančni prispevek Švice enak njenemu finančnemu prispevku za leto 2013.
   Ob prenehanju ali odpovedi Sporazuma z dne 21. junija 1999 med Evropsko skupnostjo in njenimi državami članicami na eni strani ter Švicarsko konfederacijo na drugi o prostem pretoku oseb se ta sporazum ne podaljša.
   Unija ali Švica lahko odpovesta Sporazum tako, da o svoji odločitvi uradno obvestita drugo pogodbenico. Sporazum se preneha uporabljati v proračunskem letu po obvestilu o odpovedi, če je odpoved predložena pred 1. oktobrom. Če je odpoved predložena po tem datumu, se Sporazum preneha uporabljati od drugega proračunskega leta dalje po obvestilu o odpovedi.
   Projekti in dejavnosti, financirani v proračunskih letih pred letom, ko se Sporazum preneha uporabljati, se izvajajo do konca pod pogoji, določenimi v tem sporazumu in njegovih prilogah, ter v skladu s pogodbenimi določbami, ki se uporabljajo za te projekte in dejavnosti. Pogodbenici s skupnim dogovorom uredita druge morebitne posledice odpovedi.
   Člen 4
   Predstavniki Komisije in predstavniki nacionalnih organov, imenovani za opazovalce v programskih odborih, se po potrebi medsebojno posvetujejo o dejavnostih iz tega sporazuma. V skladu s temi posvetovanji se mešani odbor, ustanovljen s Sporazumom z dne 21. junija 1999 med Evropsko skupnostjo in njenimi državami članicami na eni strani ter Švicarsko konfederacijo na drugi o prostem pretoku oseb, pooblasti za spremembo prilog k temu sporazumu, praviloma po pisnem postopku, če je to potrebno za upoštevanje pravil, ki se uporabljajo za programe, ali za razvoj absorpcijske zmogljivosti Švice. Spremembe prilog začnejo veljati naslednji dan po sprejetju zadevnega sklepa mešanega odbora. Če pa se pogodbenici dogovorita o spremembi določb tega sporazuma, te spremembe začnejo veljati po zaključku njunih ustreznih notranjih postopkov.
   Člen 5
   Ta sporazum pogodbenici ratificirata ali skleneta v skladu s svojimi ustreznimi notranjimi postopki. Veljati začne prvi dan drugega meseca po datumu zadnjega obvestila pogodbenic o zaključku njunih zadevnih postopkov.
   Do zaključka postopkov iz prvega odstavka pogodbenici začasno uporabljata ta sporazum za dejavnosti, financirane iz splošnega proračuna Evropske unije za leto po podpisu, in sicer najprej iz proračuna za leto 2011, če so izpolnjeni pogoji iz točke 2 Priloge I.
   Če ena od pogodbenic uradno obvesti drugo, da ne bo ratificirala ali sklenila podpisanega sporazuma, se začasna uporaba preneha s proračunskim letom, ki sledi uradnemu obvestilu. Uradno obvestilo o prenehanju začasne uporabe ne vpliva na obveznosti pogodbenic glede projektov in dejavnosti, financiranih iz splošnega proračuna Evropske unije za leto, v katerem je bilo predloženo uradno obvestilo, niti na plačilo finančnega prispevka Švice za leto, v katerem je bilo predloženo uradno obvestilo.
   Člen 6
   Ta sporazum se sestavi v dvojniku v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so vsa besedila enako verodostojna.

      Съставено в Брюксел на петнайсети февруари две хиляди и десета година.
      Hecho en Bruselas, el quince de febrero de dos mil diez.
      V Bruselu dne patnáctého února dva tisíce deset.
      Udfærdiget i Bruxelles den femtende februar to tusind og ti.
      Geschehen zu Brüssel am fünfzehnten Februar zweitausendzehn.
      Kahe tuhande kümnenda aasta veebruarikuu viieteistkümnendal päeval Brüsselis.
      Έγινε στις Βρυξέλλες, στις δέκα πέντε Φεβρουαρίου δύο χιλιάδες δέκα.
      Done at Brussels on the fifteenth day of February in the year two thousand and ten.
      Fait à Bruxelles, le quinze février deux mille dix.
      Fatto a Bruxelles, addì quindici febbraio duemiladieci.
      Briselē, divi tūkstoši desmitā gada piecpadsmitajā februārī.
      Priimta du tūkstančiai dešimtų metų vasario penkioliktą dieną Briuselyje.
      Kelt Brüsszelben, a kétezer-tizedik év február havának tizenötödik napján.
      Magħmul fi Brussell, fil-ħmistax-il jum ta’ Frar tas-sena elfejn u għaxra.
      Gedaan te Brussel, de vijftiende februari tweeduizend tien.
      Sporządzono w Brukseli dnia piętnastego lutego roku dwa tysiące dziesiątego.
      Feito em Bruxelas, em quinze de Fevereiro de dois mil e dez.
      Întocmit la Bruxelles, la cincisprezece februarie două mii zece.
      V Bruseli dňa pätnásteho februára dvetisícdesať.
      V Bruslju, dne petnajstega februarja leta dva tisoč deset.
      Tehty Brysselissä viidentenätoista päivänä helmikuuta vuonna kaksituhattakymmenen.
      Som skedde i Bryssel den femtonde februari tjugohundratio.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarskou konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet

      (1)  UL L 327, 24.11.2006, str. 30.

      (2)  UL L 327, 24.11.2006, str. 45.
   PRILOGA I

      Pogoji za sodelovanje Švice v programu „Mladi v akciji“ in akcijskem programu na področju vseživljenjskega učenja

               1.

               Švica sodeluje v programu „Mladi v akciji“ in v akcijskem programu na področju vseživljenjskega učenja (v nadaljnjem besedilu: programa) v skladu s cilji, merili, postopki in roki, določenimi v sklepih št. 1719/2006/ES in št. 1720/2006/ES, razen če ni s tem sporazumom drugače določeno.

               2.

               V skladu z določbami iz člena 8 Sklepa št. 1719/2006/ES člena 6 Sklepa št. 1720/2006/ES ter skladno z odločbama Komisije o pristojnostih držav članic, Komisije in nacionalnih agencij pri izvajanju programov, Švica:

                           —

                           vzpostavi ali določi ter spremlja primerno strukturo (švicarsko nacionalno agencijo), ki bo usklajeno upravljala izvajanje dejavnosti iz programov na nacionalni ravni,

                           —

                           prevzema odgovornost, da bo švicarska nacionalna agencija dobro upravljala izplačana sredstva, ki jih prejme za podporo svojih projektov, ter

                           —

                           sprejme ukrepe za zagotovitev primernega financiranja, revizije in finančnega nadzora švicarske nacionalne agencije, ki bo od Komisije prejela prispevek za njene stroške upravljanja in izvajanja.

                     Švica sprejme vse ostale ustrezne ukrepe za dobro delovanje programov na nacionalni ravni.

               3.

               Švica za sodelovanje v programih letno plača prispevek v splošni proračun Evropske unije skladno z določbami iz Priloge II.

               4.

               Pogoji za predložitev, ocenjevanje in izbor vlog upravičenih ustanov, organizacij in posameznikov iz Švice so enaki pogojem, ki se uporabljajo za upravičene ustanove, organizacije in posameznike iz Unije.

               5.

               Da se zagotovi razsežnost Unije v programih, morajo vsi projekti in dejavnosti za izpolnitev pogojev za pridobitev finančne pomoči Unije vključevati vsaj enega partnerja iz ene od držav članic Unije.

               6.

               Delež prispevka Švice iz točke 3 za dejavnosti, ki jih mora v skladu s programskimi pravili upravljati švicarska nacionalna agencija, odraža delež teh dejavnosti v proračunu programa na ravni Unije. Prispevek k stroškom, ki jih ima švicarska nacionalna agencija z upravljanjem in izvajanjem programov, se izračuna po merilih, ki se uporabljajo za države članice Unije.

               7.

               V okviru obstoječih določb države članice Unije in Švica storijo vse, kar je v njihovi moči, da olajšajo gibanje in bivanje študentov, učiteljev, praktikantov, vodij usposabljanja, upravnih delavcev univerz, mladih in ostalih upravičenih oseb, ki se gibljejo med Švico in državami članicami Unije zaradi sodelovanja v dejavnostih iz tega sporazuma.

               8.

               Ne da bi to vplivalo na pristojnosti Komisije in Računskega sodišča Evropske Unije na področju nadzora in ocenjevanja programov, se sodelovanje Švice v programih stalno spremlja v okviru partnerstva med Komisijo in Švico. Švica Komisiji predloži potrebna poročila in je vključena v druge posebne ukrepe, ki jih Unija sprejme v ta namen.
               Odločbi Komisije o pristojnostih držav članic, Komisije in nacionalnih agencij pri izvajanju programov ter skupna pravila, določena v Priročniku za nacionalne agencije, ki bo priložen pogodbam med Komisijo in švicarsko nacionalno agencijo, se uporabljajo za odnose med Švico, Komisijo in švicarsko nacionalno agencijo.
               Sporazumi med Komisijo in švicarsko nacionalno agencijo ali švicarskimi upravičenci ter med švicarsko nacionalno agencijo in švicarskimi upravičenci temeljijo na ustreznih določbah Finančne uredbe, ki se uporablja za proračun Evropske unije, in njenih izvedbenih pravilih, zlasti za odobritev pomoči in sklepanje sporazumov. Te določbe se uporabljajo za švicarske udeležence enako kot za vse udeležence programov.
               Dodatna pravila o finančnem nadzoru, izterjavi in ostalih ukrepih proti goljufijam so določena v Prilogi III.
               Če Komisija v primeru nepravilnosti, malomarnosti ali goljufije, za katere je odgovorna švicarska nacionalna agencija, ne more v celoti izterjati sredstev, ki jih dolguje švicarska nacionalna agencija, so za sredstva, ki niso bila povrnjena, odgovorni švicarski organi.

               9.

               Pri vseh stikih s Komisijo se v postopkih prijave, v pogodbah, predloženih poročilih in v vseh ostalih upravnih postopkih programov uporablja eden od uradnih jezikov institucij Unije.

         PRILOGA II

      Finančni prispevek Švice za program „Mladi v akciji“ in akcijski program na področju vseživljenjskega učenja

               1.

               Mladi v akciji
               Finančni prispevek, ki ga mora Švica za sodelovanje v programu „Mladi v akciji“ plačati v splošni proračun Evropske unije, znaša (v milijonih EUR):

                           Leto 2011

                           Leto 2012

                           Leto 2013

                           1,7

                           1,8

                           1,9

               2.

               Akcijski programi na področju vseživljenjskega učenja
               Finančni prispevek, ki ga mora Švica za sodelovanje v akcijskem programu na področju vseživljenjskega učenja plačati v splošni proračun Evropske unije, znaša (v milijonih EUR):

                           Leto 2011

                           Leto 2012

                           Leto 2013

                           14,2

                           14,9

                           15,6

               3.

               Potne stroške in stroške dnevnic švicarskih predstavnikov in strokovnjakov za njihovo sodelovanje v vlogi opazovalcev na zasedanjih odborov iz člena 9 Sklepa št. 1719/2006/ES in člena 10 Sklepa št. 1720/2006/ES ali na drugih zasedanjih, povezanih z izvajanjem programov, Komisija povrne na isti podlagi in po istih postopkih, kakor veljajo za predstavnike in strokovnjake iz držav članic Unije.

               4.

               Po začetku veljavnosti ali začasne uporabe tega sporazuma in na začetku vsakega naslednjega leta Komisija Švici pošlje zahtevek za sredstva v višini njenega prispevka za vsak program iz tega sporazuma.
               Prispevek Švice je izražen in plačan v eurih.
               Švica plača svoj prispevek pred 1. marcem, če ji Komisija pošlje zahtevek za sredstva pred 1. februarjem, ali najpozneje 30 dni po datumu zahtevka za sredstva, če zahtevek prispe po 1. februarju.
               Za vsako zamudo pri plačilu prispevka Švica plača obresti za neporavnani znesek za obdobje od dneva zapadlosti. Obrestna mera je mera, ki jo uporablja Evropska centralna banka pri glavnih operacijah refinanciranja, objavljena v seriji C Uradnega lista Evropske unije, veljavna na prvi koledarski dan meseca, v katerem znesek zapade v plačilo, ter povečana za tri in pol odstotne točke.

         PRILOGA III

      FINANČNI NADZOR, IZTERJAVA IN OSTALI UKREPI PROTI GOLJUFIJAM

   I.   Revizije in ukrepi proti goljufijam, ki jih izvaja Unija

               1.

               Komisija neposredno komunicira z udeleženci programov, ki imajo sedež v Švici, in z njihovimi podizvajalci. Ti lahko Komisiji neposredno predložijo vse ustrezne informacije in dokumentacijo, ki jih morajo zagotoviti na podlagi instrumentov iz tega sporazuma in pogodb, sklenjenih za njihovo izvajanje.

               2.

               V skladu z Uredbo Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1), kakor je bila nazadnje spremenjena z Uredbo (ES, Euratom) št. 1995/2006 z dne 13. decembra 2006 (2), in Uredbo Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (3), kakor je bila nazadnje spremenjena z Uredbo (ES, Euratom) št. 478/2007 z dne 23. aprila 2007 (4), ter v skladu z drugimi predpisi, navedenimi v tem sporazumu, sporazumi o donacijah, sklenjeni z upravičenci programov s sedežem v Švici določajo, da lahko uslužbenci Komisije ali druge osebe, ki jih Komisija pooblasti, kadar koli izvajajo finančne ali druge revizije v poslovnih prostorih udeležencev ali njihovih podizvajalcev.
               Uslužbenci Komisije ali druge osebe, ki jih Komisija pooblasti, lahko preverijo račune in poslovanje švicarske nacionalne agencije. Preverja se lahko tudi sposobnost strukture, ki jo vzpostavi Švica, za uporabo določb programov, na katere se sklicuje ta sporazum, ter zagotovitev dobrega finančnega upravljanja v skladu z merili iz ustreznih členov Uredbe (ES, Euratom) št. 1605/2002, kakor je bila nazadnje spremenjena z Uredbo (ES, Euratom) št. 1995/2006 z dne 13. decembra 2006, in Uredbe (ES, Euratom) št. 2342/2002, kakor je bila nazadnje spremenjena z Uredbo (ES, Euratom), št. 478/2007 z dne 23. aprila 2007.

               3.

               Uslužbenci komisije in druge osebe, ki jih Komisija pooblasti, imajo ustrezen dostop do lokacij, dejavnosti in dokumentov ter do vseh informacij, ki so potrebne za izvajanje takšnih revizij, vključno z informacijami v elektronski obliki. Pravica do dostopa je izrecno omenjena v pogodbah, sklenjenih zaradi uporabe instrumentov, ki se nanašajo na ta sporazum. Računsko sodišče Evropskih skupnosti ima enake pravice kot Komisija.
               Revizije se lahko opravijo po izteku programov ali tega sporazuma skladno s pogoji, določenimi v zadevnih pogodbah.

               4.

               V okviru tega sporazuma sta na ozemlju Švice za izvajanje pregledov in inšpekcij na kraju samem pooblaščena Komisija/Evropski urad za boj proti goljufijam (OLAF) v skladu s postopkovnimi določbami iz Uredbe Sveta (Euratom, ES) št. 2185/96 z dne 11. novembra 1996 o pregledih in inšpekcijah na kraju samem, ki jih opravlja Komisija za zaščito finančnih interesov Evropskih skupnosti pred goljufijami in drugimi nepravilnostmi (5).
               Ti pregledi in inšpekcije na kraju samem se opravijo v tesnem sodelovanju s pristojnimi švicarskimi organi, ki jih imenuje Švica in ki morajo biti pravočasno uradno obveščeni o vsebini, namenu in pravni podlagi pregledov in inšpekcij, tako da lahko zagotovijo vso potrebno pomoč.
               Če zadevni švicarski organi želijo, lahko opravljajo preglede in inšpekcije na kraju samem skupaj s Komisijo.
               Če udeleženci programov nasprotujejo preverjanju ali pregledu na kraju samem, švicarski organi v skladu z nacionalnimi predpisi zagotovijo inšpektorjem Komisije/OLAF-a vso potrebno pomoč, da lahko opravijo svojo nalogo preverjanja in pregleda na kraju samem.
               Komisija/OLAF brez odlašanja pristojnim švicarskim organom sporočita vsako dejstvo ali sum v zvezi z nepravilnostjo, za katerega sta izvedela pri izvajanju pregledov ali inšpekcij na kraju samem. Komisija/OLAF morata zgoraj navedene organe v vsakem primeru obvestiti o izsledkih kontrol in inšpekcijskih pregledov.

         II.   Revizije in ukrepi proti goljufijam, ki jih izvaja Švica

               1.

               Nacionalni organ, pristojen za finančni nadzor v Švici, opravi ustrezen finančni pregled izvajanja programov v skladu s členom 8 odločb Komisije o pristojnosti držav članic, Komisije in nacionalnih agencij pri izvajanju programa „Mladi v akciji“ in programa na področju vseživljenjskega učenja (2007–2013) ter skupnimi pravili, določenimi v Priročniku za nacionalne agencije, priloženemu pogodbam med Komisijo in švicarsko nacionalno agencijo. Službe Komisije se takoj obvestijo o vseh domnevnih in dejanskih primerih goljufij in nepravilnosti ter vseh ukrepih, ki jih v ta namen sprejmejo švicarska nacionalna agencija in nacionalni organi. Švica zagotovi preiskavo in zadovoljivo obravnavo domnevnih in dejanskih primerov goljufij in nepravilnosti po preverjanjih, opravljenih na ravni države ali Unije.
               „Nepravilnost“ pomeni vsako kršitev ustreznih določb zakonodaje Unije, ki se uporabljajo v skladu s tem sporazumom, ali kršitev pogodbenih obveznosti po tem sporazumu, ki je posledica dejanja ali opustitve dejanja gospodarskega subjekta, ki je ali bi lahko zaradi neupravičenih izdatkov škodljivo vplivalo na splošni proračun Evropske unije ali proračune, ki jih Unija upravlja.
               „Goljufija“ pomeni vsako namerno dejanje ali opustitev v zvezi z:

                           —

                           uporabo ali dajanjem lažnih, nepravilnih ali nepopolnih izjav ali listin, ki ima za posledico nezakonito prisvojitev ali nezakonito zadržanje sredstev iz splošnega proračuna Evropske unije ali iz proračunskih sredstev, ki jih upravlja Evropska unija ali se jih upravlja v njenem imenu,

                           —

                           nerazkritjem podatkov v nasprotju z neko obveznostjo z enakimi posledicami,

                           —

                           uporabo teh sredstev za druge namene, kot so bila odobrena.

               2.

               Švicarski organi sprejmejo ustrezne ukrepe, s katerimi preprečijo ali onemogočijo vsa dejanja aktivne ali pasivne korupcije v kateri koli fazi postopkov za oddajo naročil ali dodeljevanja donacij ali med izvajanjem ustreznih sporazumov.
               „Aktivna korupcija“ pomeni namerno ravnanje osebe, ki neposredno ali po posredniku uradniku obljubi ali omogoči kakršno koli ugodnost za lastno korist ali korist tretje osebe, zato da bi ravnal ali se vzdržal ravnanja v skladu s svojo dolžnostjo ali pri izvajanju svojih nalog kršil uradne dolžnosti tako, da bi škodil ali bi lahko škodil finančnim interesom Evropske unije.
               „Pasivna korupcija“ pomeni namerno ravnanje uradnika, ki neposredno ali po posredniku skuša dobiti ali prejme kakršno koli ugodnost za lastno korist ali korist tretje osebe ali sprejme obljubo o takšni ugodnosti, zato da bi ravnal ali se vzdržal ravnanja v skladu s svojo dolžnostjo ali pri izvajanju svojih nalog kršil uradne dolžnosti tako, da bi škodil ali bi lahko škodil finančnim interesom Evropske unije.

               3.

               Švicarski organi in osebje, odgovorni za izvedbo programov, sprejmejo vse potrebne ukrepe, da se izognejo tveganju nasprotja interesov, ter takoj obvestijo Komisijo, če takšno nasprotje interesov ali položaj, ki bi lahko povzročil takšno nasprotje interesov, dejansko nastopi.

         III.   Zaupnost

   Informacije, ki se v kakršni koli obliki sporočijo ali pridobijo v skladu s to prilogo, se obravnavajo kot poslovna skrivnost in varujejo na enak način, kakor podobne podatke varuje švicarska zakonodaja in ustrezne določbe, ki se uporabljajo za institucije Unije. Takšni podatki se ne smejo pošiljati drugim osebam kot osebam institucij Unije, držav članic ali Švice, katerih funkcija zahteva poznavanje teh podatkov, niti se ne smejo uporabljati v druge namene kakor za zagotavljanje učinkovite zaščite finančnih interesov pogodbenic.
   IV.   Upravni ukrepi in kazni

   Brez poseganja v uporabo švicarskega kazenskega prava lahko Komisija uvede upravne ukrepe in kazni v skladu z Uredbo (ES, Euratom) št. 1605/2002, kakor je bila nazadnje spremenjena z Uredbo (ES, Euratom) št. 1995/2006 z dne 13. decembra 2006, in Uredbo (ES, Euratom) št. 2342/2002, kakor je bila nazadnje spremenjena z Uredbo (ES, Euratom) št. 478/2007 z dne 23. aprila 2007, ter Uredbo Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (6).
   V.   Izterjava

   Glede posrednih centraliziranih upravnih ukrepov je švicarska nacionalna agencija pristojna za izdajo zahtevkov za izterjavo sredstev in izvedbo potrebnih sodnih postopkov po posvetovanju s Komisijo. V primeru nepravilnosti, malomarnosti ali goljufije, za katere je odgovorna švicarska nacionalna agencija, so za neizterjana sredstva odgovorni švicarski organi.
   Glede centraliziranih upravnih ukrepov, ki jih izvaja neposredno Komisija, so odločitve Komisije, sprejete v okviru tega sporazuma, ki nalagajo denarno obveznost osebam, ki niso države, izvršljive v Švici. Izvršbo urejajo pravila civilnega postopka, ki veljajo v Švici. Nalog za izvršbo se priloži k odločitvi, preverjanje pristnosti odločitve, ki je edina zahtevana formalnost, pa izvede organ, ki ga v ta namen imenuje švicarska vlada, ki o tem tudi obvesti Komisijo. Ko so te formalnosti na zahtevo Komisije izpolnjene, lahko Komisija preide na izvršbo v skladu z nacionalno zakonodajo in zadevo predloži neposredno pristojnim organom. Zakonitost odločitve Komisije nadzira Sodišče Evropske unije.
   Sodbe, ki jih izreka Sodišče Evropske unije na podlagi arbitražne klavzule v pogodbi, sklenjeni v okviru tega sporazuma, so izvršljive pod enakimi pogoji.

      (1)  UL L 248, 16.9.2002, str. 1.

      (2)  UL L 390, 30.12.2006, str. 1.

      (3)  UL L 357, 31.12.2002, str. 1.

      (4)  UL L 111, 28.4.2007, str. 13.

      (5)  UL L 292, 15.11.1996, str. 2.

      (6)  UL L 312, 23.12.1995, str. 1.
   IZJAVA SVETA O SODELOVANJU ŠVICE NA SESTANKIH ODBOROV
   Svet se strinja, da se predstavniki Švice pri točkah, ki jih zadevajo, udeležijo zasedanj odborov programa „Mladi v akciji“ in akcijskega programa na področju vseživljenjskega učenja (2007–2013). Švicarski predstavniki niso prisotni, ko v teh odborih poteka glasovanje.


title: 2008/275/ES: Sklep Sveta z dne 17. marca 2008 o sklenitvi Protokola, ki spreminja prilogi I in II Sporazuma med Evropsko skupnostjo in Kraljevino Maroko o nekaterih vidikih zračnih prevozov, zaradi upoštevanja pristopa Republike Bolgarije in Romunije k Evropski uniji

text:
               29.3.2008

               SL

               Uradni list Evropske unije

               L 87/10

         SKLEP SVETA
   z dne 17. marca 2008
   o sklenitvi Protokola, ki spreminja prilogi I in II Sporazuma med Evropsko skupnostjo in Kraljevino Maroko o nekaterih vidikih zračnih prevozov, zaradi upoštevanja pristopa Republike Bolgarije in Romunije k Evropski uniji
   (2008/275/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) Pogodbe v povezavi s členom 300(2), prvim pododstavkom člena 300(3) in členom 300(4) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Bolgarija in Romunija sta z Marokom podpisali dvostranske Sporazume o zračnih prevozih dne 14. oktobra 1966 oziroma 6. decembra 1971.

               (2)

               Komisija se je s tretjimi državami pogajala o nadomestitvi nekaterih določb v obstoječih dvostranskih sporazumih s sporazumom Skupnosti.

               (3)

               Sporazum med Evropsko skupnostjo in Kraljevino Maroko o nekaterih vidikih zračnih prevozov (2) (v nadaljevanju „horizontalni sporazum“) je bil podpisan 12. decembra 2006 v Bruslju in se je od tega datuma začasno uporabljal.

               (4)

               Pogodba o pristopu Republike Bolgarije in Romunije k Evropski uniji (3) je bila podpisana 25. aprila 2005 v Luxembourgu in je začela veljati 1. januarja 2007.

               (5)

               Da bi se upošteval pristop dveh novih držav članic k Evropski uniji, je treba skleniti Protokol, ki spreminja prilogi I in II k horizontalnemu sporazumu.

               (6)

               Protokol, ki spreminja prilogi I in II k horizontalnemu sporazumu, je bil parafiran dne 19. marca 2007.

               (7)

               Zaradi tega je omenjeni protokol treba odobriti –

         SKLENIL:
   Člen 1
   Protokol, ki spreminja prilogi I in II k Sporazumu med Evropsko skupnostjo in Kraljevino Maroko o nekaterih vidikih zračnih prevozov (v nadaljevanju „Protokol“), se odobri v imenu Skupnosti.
   Besedilo Protokola je priloženo k temu sklepu.
   Člen 2
   Predsednik Sveta je v imenu Skupnosti zadolžen za uradno obvestilo, predvideno v členu 3 Protokola (4).

      V Bruslju, 17. marca 2008

            Za Svet

            Predsednik

         I. JARC

      (1)  Mnenje Evropskega parlamenta z dne 11. decembra 2007 (še ni objavljeno v Uradnem listu).

      (2)  UL L 386, 29.12.2006, str. 18.

      (3)  UL L 157, 21.6.2005, str. 11.

      (4)  Za objavo datuma začetka veljavnosti protokola v Uradnem listu Evropske unije poskrbi Generalni sekretariat Sveta.
    ---documentbreak---

               29.3.2008

               SL

               Uradni list Evropske unije

               L 87/11

         PROTOKOL
   ki spreminja prilogi I in II k Sporazumu med Evropsko skupnostjo in Kraljevino Maroko o nekaterih vidikih zračnih prevozov
   EVROPSKA SKUPNOST
   na eni strani in
   KRALJEVINA MAROKO
   na drugi strani,
   v nadaljnjem besedilu „pogodbenici“,
   ob upoštevanju Sporazumov med Bolgarijo in Romunijo ter Kraljevino Maroko, podpisanih 14. oktobra 1966 v Rabatu oziroma 6. decembra 1971 v Bukarešti,
   ob upoštevanju Sporazuma med Evropsko skupnostjo in Kraljevino Maroko o nekaterih vidikih zračnega prevoza, podpisanega 12. decembra 2006 v Bruslju (v nadaljnjem besedilu „horizontalni sporazum“),
   ob upoštevanju pristopa Republike Bolgarije in Romunije k Evropski uniji in s tem k Skupnosti dne 1. januarja 2007 –
   STA SE DOGOVORILI O NASLEDNJEM:
   Člen 1
   V točki (a) Priloge I k horizontalnemu sporazumu se dodajo naslednje določbe:

               „—

               Sporazum med Ljudsko republiko Bolgarijo in Kraljevino Maroko o zračnem prometu, podpisan 14. oktobra 1966 v Rabatu (v nadaljnjem besedilu ‚Sporazum med Marokom in Bolgarijo‘).

               —

               Sporazum med vlado Socialistične republike Romunije in vlado Kraljevine Maroko o zračnem prometu, podpisan 6. decembra 1971 v Bukarešti (v nadaljnjem besedilu ‚,Sporazum med Marokom in Romunijo‘),

         spremenjen z Memorandumom o soglasju, ki je bil podpisan 29. februarja 1996 v Rabatu.“
   Člen 2
   Prilogi II k horizontalnemu sporazumu se dodajo naslednje določbe:

               k točki (a) (Določitev s strani države članice):

                           „—

                           člen 3 Sporazuma med Marokom in Romunijo.“;

               k točki (b) (Zavrnitev, preklic, začasni odvzem ali omejitev pooblastil ali dovoljenj):

                           „—

                           člen 7 Sporazuma med Marokom in Bolgarijo,

                           —

                           člena 3 in 4 Sporazuma med Marokom in Romunijo.“;

               k točki (c) (Predpisani nadzor):

                           „—

                           člen 8 Sporazuma med Marokom in Bolgarijo.“;

               k točki (d) (Obdavčitev letalskega goriva):

                           „—

                           člen 3 Sporazuma med Marokom in Bolgarijo,

                           —

                           člen 8 Sporazuma med Marokom in Romunijo.“;

               k točki (e) (Tarife za prevoz znotraj Evropske skupnosti):

                           „—

                           člen 16 Sporazuma med Marokom in Bolgarijo,

                           —

                           člen 7 Sporazuma med Marokom in Romunijo.“

         Člen 3
   Ta protokol začne veljati na dan, ko se pogodbenici medsebojno uradno obvestita, da sta zaključili notranje postopke za začetek njegove veljavnosti.
   Člen 4
   Protokol je sestavljen v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in arabskem jeziku, pri čemer so vsa besedila enako verodostojna.


title: Sklep Sveta 2014/153/SZVP z dne 20. marca 2014 o spremembi Sklepa 2011/172/SZVP o omejevalnih ukrepih proti nekaterim osebam in subjektom zaradi razmer v Egiptu

text:
               21.3.2014

               SL

               Uradni list Evropske unije

               L 85/9

      SKLEP SVETA 2014/153/SZVP
   z dne 20. marca 2014
   o spremembi Sklepa 2011/172/SZVP o omejevalnih ukrepih proti nekaterim osebam in subjektom zaradi razmer v Egiptu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 21. marca 2011 sprejel Sklep 2011/172/SZVP (1).

               (2)

               Na podlagi pregleda Sklepa 2011/172/SZVP bi bilo treba omejevalne ukrepe iz navedenega sklepa podaljšati do 22. marca 2015.

               (3)

               Sklep 2011/172/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   V členu 5 Sklepa 2011/172/SZVP se drugi odstavek nadomesti z naslednjim:

      „Ta sklep se uporablja do 22. marca 2015.“

   Člen 2
   Ta sklep začne veljati na dan objave v Uradnem listu Evropske unije.

      V Bruslju, 20. marca 2014

            Za Svet

            Predsednik

         D. KOURKOULAS

      (1)  Sklep Sveta 2011/172/SZVP z dne 21. marca 2011 o omejevalnih ukrepih proti nekaterim osebam in subjektom zaradi razmer v Egiptu (UL L 76, 22.3.2011, str. 63).


title: Sklep Sveta z dne 4. oktobra 2012 o imenovanju članov in nadomestnih članov Svetovalnega odbora za prosto gibanje delavcev

text:
               6.10.2012

               SL

               Uradni list Evropske unije

               C 302/1

         SKLEP SVETA
   z dne 4. oktobra 2012
   o imenovanju članov in nadomestnih članov Svetovalnega odbora za prosto gibanje delavcev
   2012/C 302/01
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 492/2011 Evropskega parlamenta in Sveta z dne 5. aprila 2011 o prostem gibanju delavcev v Uniji (1), in zlasti členov 23 in 24 Uredbe,
   ob upoštevanju seznamov kandidatov, ki so jih Svetu posredovale vlade držav članic,
   ob upoštevanju naslednjega:

               (1)

               Svet je s Sklepom z dne 21. oktobra 2010 (2) imenoval člane in nadomestne člane Svetovalnega odbora za prosto gibanje delavcev (v nadaljnjem besedilu: Odbor) za obdobje od 25. septembra 2010 do 24. septembra 2012.

               (2)

               Člani izvršujejo svojo funkcijo do njihove zamenjave ali podaljšanja njihovega mandata.

               (3)

               Člane in nadomestne člane Odbora bi bilo treba imenovati za obdobje dveh let –

         SPREJEL NASLEDNJI SKLEP:
   Člen 1
   Za člane in nadomestne člane Svetovalnega odbora za prosto gibanje delavcev se za obdobje od 25. septembra 2012 do 24. septembra 2014 imenujejo:
   I.   PREDSTAVNIKI VLADE

               Država

               Člani

               Nadomestni člani

               Belgija

               Annelies LAGAE
               Anne ZIMMERMAN

               Jacques OUZIEL

               Bolgarija

               Hristo SIMEONOV
               Tatiana GUEORGUIEVA

               Dimitrina KOSTADINOVA

               Češka

               Roman SEIDL
               Ladislava STEINICHOVÁ

               Andrea PLAČKOVÁ

               Danska

               Stig Hansen NØRGAARD
               Vibe WESTH

               Simone HEINECKE

               Nemčija

               Vera BADE
               Johannes RASCHKA

               Henning GRUB

               Estonija

               Jana JÄRVIK
               Liis REITER

               Kristi SUUR

               Irska

               Mary Joan KEHOE
               Anthony MORRISSEY

               Aedin DOYLE

               Grčija

               Athina DIAKOUMAKOU
               Georgios NERANTZIS

               Panagiota STAMATIOU

               Španija

               Paloma MARTÍNEZ GAMO
               Miguel Ángel AZNAR NIETO

               Juan Pablo PARRA GUTIÉRREZ

               Francija

               Nadia MAROT
               Albert MARTINO

               Laurent FRIBOULET

               Italija

               Ciper

               Demetris MICHAELIDES
               Constantinos KARMELLOS

               Andreas CHRISTOU

               Latvija

               Linda PAUGA
               Līga EMULE-KONONE

               Ilze ZVĪDRIŅA

               Litva

               Rasa MALAIŠKIENĖ
               Agnė KUNIGONYTĖ

               Vytautas JURŠĖNAS

               Luksemburg

               Tom GOEDERS
               Laurent PEUSCH

               Anne-Catherine THILL

               Madžarska

               Rita ANTÓNI
               Judit KATONA

               Orsolya KISGYÖRGY

               Malta

               Mariella GRECH
               Nicola CINI

               George CAMILLERI

               Nizozemska

               Conny W. OLDE OLTHOF
               Martin G. BLOMSMA

               Cristel VAN TILBURG

               Avstrija

               Heinz KUTROWATZ
               Helmut GERL

               Barbara BOHACZEK

               Poljska

               Magdalena SWEKLEJ
               Marcin WIATRÓW

               Agnieszka ZDAK

               Portugalska

               Octávio OLIVEIRA
               Paulo GOMES

               Helena SANTOS

               Romunija

               Auraș MARINESCU
               Oana BARBUT

               Bogdan-Tiberius PAȘCA

               Slovenija

               Sonja MALEC
               Radivoj RADAK

               Mateja GOLJA

               Slovaška

               Agnesa SKUPNÍKOVÁ

               Jaroslav KOVÁČ

               Finska

               Katri NISKANEN
               Olli SORAINEN

               Mirkka MYKKÄNEN

               Švedska

               Ricky IFWARSSON
               Madeleine ÖHBERG

               Torbjörn WALLIN

               Združeno kraljestvo

               Fiona KILPATRICK
               Deborah MORRISON

               Jonathan PIGGINS

   II.   PREDSTAVNIKI SINDIKATOV

               Država

               Člani

               Nadomestni člani

               Belgija

               Jean-François MACOURS
               Koen MEESTERS

               Yvienne VAN HOLSBEECK

               Bolgarija

               Atanaska TODOROVA
               Daniel YANEV

               Antonia ZLATEVA

               Češka

               Jaroslava BAUEROVÁ
               Pavel JANÍČKO

               Vít SAMEK

               Danska

               Anette BERENTZEN
               Torben Dam JENSEN

               Käthe Munk RYOM

               Nemčija

               Alexandra KRAMER
               Raja NEJEDLO

               Christian MOOS

               Estonija

               Urmas LIPSO
               Liina CARR

               Aija MAASIKAS

               Irska

               Esther LYNCH
               John DOUGLAS

               Grčija

               Georgios PERENTIS
               Metaxia STEKOULEA

               Konstantinos MYTILINOU

               Španija

               Ana María CORRAL JUAN
               Concepción ROJO

               Pilar ROC ALFARO

               Francija

               Francine BLANCHE
               Corinne MARES

               Ommar BENFAÏD

               Italija

               Ciper

               Nicos GREGORIOU
               Nicos EPISTITHIOU

               Diomides DIOMIDOUS

               Latvija

               Ruta PORNIECE
               Māris SIMULIS

               Jānis KAJAKS

               Litva

               Janina ŠVEDIENĖ
               Janina MATUIZIENĖ

               Jovita MEŠKAUSKIENĖ

               Luksemburg

               Eduardo DIAS
               Vincent JACQUET

               Jean-Claude REDING

               Madžarska

               Judit CZUGLERNÉ IVÁNYI
               Andrea AGÓCS

               László KOZÁK

               Malta

               Antoinette AQUILINA
               Andrew MIZZI

               John BENCINI

               Nizozemska

               Caroline RIETBERGEN
               Martijn HORDIJK

               H. de GEUS

               Avstrija

               Johannes PEYRL
               Oliver RÖPKE

               Franz FRIEHS

               Poljska

               Jakub KUS
               Halina PEPLIŃSKA

               Bogdan OLSZEWSKI

               Portugalska

               Catarina Maria BRANCO FERREIRA TAVARES
               Carlos Manuel ALVES TRINDADE

               Georges CASULA

               Romunija

               Valentin MOCANU
               Liviu APOSTOIU

               Dragos FRUMOSU

               Slovenija

               Goran LUKIČ
               Jakob POČIVAVŠEK

               Nadja GÖTZ

               Slovaška

               Vlasta SZABOVÁ
               Beata ĎURANOVÁ

               Finska

               Eve KYNTÄJÄ
               Ralf SUND

               Jenni KARJALAINEN

               Švedska

               Sofie REHNSTRÖM
               Eva OSCARSSON

               Mats ESSEMYR

               Združeno kraljestvo

               Sean BAMFORD
               Mohammed TAJ

               Wilf SULLIVAN

   III.   PREDSTAVNIKI ZDRUŽENJ DELODAJALCEV

               Država

               Člani

               Nadomestni člani

               Belgija

               Michèle CLAUS
               Hilde THYS

               Monica DE JONGHE

               Bolgarija

               Ivan ZAHARIEV
               Martin STOYANOV

               Daniela SIMIDCHIEVA

               Češka

               Vladimíra DRBALOVÁ
               Marie ZVOLSKÁ

               Jitka HLAVÁČKOVÁ

               Danska

               Henning GADE
               Flemming DREESEN

               Karen ROIY

               Nemčija

               Alexander WILHELM
               Christina LANG

               Anne ROBRA

               Estonija

               Marek SEPP
               Mare HIIESALU

               Tarmo KRIIS

               Irska

               Tony DONOHOE
               Kara McGANN

               Grčija

               Rena BARDANI
               Nikos DIMAS

               Evangelia ARANITOU

               Španija

               Santiago SOLER PÉREZ
               Javier IBARS ALVARO

               Luis MÉNDEZ LÓPEZ

               Francija

               Catherine HAQUENNE
               Natacha MARQUET

               Pascale DESSEN

               Italija

               Ciper

               Lena PANAYIOTOU
               Emilios MICHAEL

               Michael ANTONIOU

               Latvija

               Anita LĪCE
               Ilona KIUKUCĀNE

               Litva

               Justinas USONIS
               Aidas VAIČIULIS

               Dovilė BAČKYTĖ

               Luksemburg

               Marc KIEFFER
               François ENGELS

               Dany HAUSTGEN

               Madžarska

               Terézia BOROSNÉ BARTHA
               István KOMORÓCZKI

               Adrienn BÁLINT

               Malta

               Lawrence MIZZI
               Michael GALEA

               John HUBER

               Nizozemska

               Rob SLAGMOLEN
               A.P.M.G. SCHOENMAECKERS

               G.A.M.Gerard VAN DER GRIND

               Avstrija

               Margit KREUZHUBER
               Andreas GRUBER

               Ulrike KLEIN

               Poljska

               Wioletta ŻUKOWSKA
               Przemysław OSUCH

               Andrzej STĘPNIKOWSKI

               Portugalska

               Cristina NAGY MORAIS
               Adília LISBOA

               Marcelino PENA COSTA

               Romunija

               Roxana PRODAN
               Daniel Sorin MOLDOVEANU

               Dan ANGHELESCU

               Slovenija

               Maja SKORUPAN
               Igor ANTAUER

               Tatjana ČERIN

               Slovaška

               Peter LÍŠKA
               Peter MOLNÁR

               Martin HOŠTÁK

               Finska

               Riitta WÄRN
               Mikko RÄSÄNEN

               Vesa RANTAHALVARI

               Švedska

               Karin EKENGER
               Örjan LUTZ

               Patrik KARLSSON

               Združeno kraljestvo

               Sinead LAWRENCE
               Jim BLIGH

         Člen 2
   Svet bo pozneje imenoval še člane, ki trenutno še niso bili določeni.
   Člen 3
   Ta sklep začne veljati na dan sprejetja.

      V Luxembourgu, 4. oktobra 2012

            Za Svet

            Predsednica

         S. CHARALAMBOUS

      (1)  UL L 141, 27.5.2011, str. 1.

      (2)  UL C 294, 29.10.2010, str. 1.


title: 2014/622/EU: Sklep Evropskega parlamenta z dne 3. aprila 2014 o zaključnem računu Skupnega podjetja Artemis za proračunsko leto 2012

text:
               5.9.2014

               SL

               Uradni list Evropske unije

               L 266/317

         SKLEP EVROPSKEGA PARLAMENTA
   z dne 3. aprila 2014
   o zaključnem računu Skupnega podjetja Artemis za proračunsko leto 2012
   (2014/622/EU)
   EVROPSKI PARLAMENT,

               —

               ob upoštevanju letnih računovodskih izkazov Skupnega podjetja Artemis za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Skupnega podjetja Artemis za proračunsko leto 2012 z odgovori skupnega podjetja (1),

               —

               ob upoštevanju priporočila Sveta z dne 18. februarja 2014 (05851/2014 – C7-0053/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 74/2008 z dne 20. decembra 2007 o ustanovitvi Skupnega podjetja Artemis za izvedbo skupne tehnološke pobude o vgrajenih računalniških sistemih (4), zlasti člena 11(4) Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0203/2014),

               1.

               odobri zaključni račun Skupnega podjetja Artemis za proračunsko leto 2012;

               2.

               naroči svojemu predsedniku, naj ta sklep posreduje izvršnemu direktorju Skupnega podjetja Artemis, Svetu, Komisiji in Računskemu sodišču ter poskrbi za njegovo objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 369, 17.12.2013, str. 1.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 30, 4.2.2008, str. 52.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.